Ericu950/Stoicheia-meter-silver huggingface dataset:
ἢ τίς ἐθελήσει φιλοτιμεῖσθαι πρὸς ὑμᾶς , ὅταν ὁρῶσι μή τε τοῖς χρηστοῖς καὶ εὐτάκτοις χάριν οὖσαν , μή τε τοῖς πονηροῖς καὶ ἀκοσμοῦσιν τιμωρίαν παρ ὑμῶν .
ἀναγνώσεται δὲ καὶ τὸν νόμον ὑμῖν καὶ τὰ ἀναλώματα τοῦ χρόνου οὗ ἐπετριηράρχησα ὑπὲρ τούτου , καθ ἕκαστον , καὶ τοὺς λιπόνεως , ὅσον ἕκαστος ἔχων ἀργύριον ἀπέδρα καὶ ὅπου , ἵνα εἰδῆτε ὅτι οὔ τε νῦν πρὸς ὑμᾶς ψεῦδος οὐδὲν λέγω οὔ τε ἐν τῷ πρόσθεν χρόνῳ , ἡγοῦμαί τε δεῖν τὸν μὲν ὑπὸ τῶν νόμων χρόνον ὡρισμένον ἀμέμπτως ὑμῖν λῃτουργεῖν , τοὺς δὲ καταφρονοῦντας καὶ ὑμῶν καὶ τῶν νόμων καὶ οὐκ ἐθέλοντας πείθεσθαι τοῖς νόμοις ἐξελέγξας ἀδικοῦντας ἐν ὑμῖν τιμωρήσασθαι .
εὖ δ ἴστε ὅτι οὐ περὶ τῶν ἐμῶν ἰδίων μᾶλλον τιμωρήσεσθε Πολυκλέα ἢ οὐχ ὑπὲρ ὑμῶν αὐτῶν , οὐ δὲ περὶ τῶν παρεληλυθότων τριηράρχων ἐπιμέλειαν ποιήσεσθε μόνον , ἀλλὰ καὶ περὶ τῶν μελλόντων πρόνοιαν , ὥστε μή τε τοὺς λῃτουργοῦντας ἀθυμεῖν , μή τε τοὺς διαδόχους καταφρονεῖν τῶν νόμων , ἀλλ ἀπιέναι ἐπὶ τὰς ναῦς , ὅταν κατασταθῶσιν 0 .
ἃ προσήκει ὑμᾶς ἐνθυμηθέντας ὀρθῶς καὶ δικαίως διαγνῶναι περὶ ἁπάντων .
ἡδέως δ ἂν ὑμῶν πυθοίμην , ὦ ἄνδρες δικασταί , τίν ἄν ποτε γνώμην περὶ ἐμοῦ εἴχετε , εἰ τοῦ τε χρόνου ἐξήκοντος καὶ τούτου μὴ ἥκοντος ἐπὶ τὴν ναῦν μὴ ἐπετριηράρχησα κελεύοντος τοῦ στρατηγοῦ , ἀλλὰ πλέων ᾠχόμην .
ἆρ οὐκ ἂν ὠργίζεσθέ μοι καὶ ἡγεῖσθε ἂν ἀδικεῖν ;
εἰ τοίνυν ἂν ἐμοὶ τότε ὠργίζεσθε , ὅτι οὐκ ἐπετριηράρχησα , πῶς οὐχὶ νῦν προσήκει ὑμᾶς τοῦτον εἰσπρᾶξαί μοι τὰ ἀναλώματα , ἃ ἐγὼ ὑπὲρ τούτου ἀνήλωσα , τὸν οὐ διαδεξάμενον τὴν ναῦν .
ὅτι δ οὐκ ἐμοὶ μόνῳ οὐ διεδέξατο τὴν ναῦν , ἀλλὰ καὶ πρότερον Εὐριπίδῃ συντριήραρχος ὢν καὶ συνθηκῶν οὐσῶν αὐτοῖς τοὺς ἓξ μῆνας ἑκάτερον πλεῖν , ἐπειδὴ Εὐριπίδης ἐξέπλευσεν καὶ ὁ χρόνος ἐξῆκεν , οὐ διεδέξατο τὴν ναῦν αὐτῷ , ἀναγνώσεται τὴν μαρτυρίαν .
εἰ μὲν ὅτῳ πλεῖστοι συνείποιεν , ὦ βουλή , τὸ ψήφισμ ἐκέλευε δοῦναι τὸν στέφανον , κ ἂν ἀνόητος ἦν εἰ λαβεῖν αὐτὸν ἠξίουν , Κηφισοδότου μόνου μοι συνειρηκότος , τούτοις δὲ παμπόλλων .
νῦν δὲ τῷ πρώτῳ παρασκευάσαντι τὴν τριήρη τὸν ταμίαν προσέταξεν ὁ δῆμος δοῦναι , πεποίηκα δὲ τοῦτ ἐγώ ·
διό φημι δεῖν αὐτὸς στεφανοῦσθαι .
θαυμάζω δὲ καὶ τούτων , ὅτι τῆς τριήρους ἀμελήσαντες τοὺς ῥήτορας παρεσκεύασαν , καὶ δοκοῦσί μοι παντὸς διημαρτηκέναι τοῦ πράγματος , καὶ νομίζειν οὐχὶ τοῖς ποιοῦσιν ἃ δεῖ χάριν ὑμᾶς ἔχειν , ἀλλὰ τοῖς φάσκουσιν , οὐ τὸν αὐτὸν τρόπον ἐγνωκότες ὅνπερ ἐγὼ περὶ ὑμῶν 0 .
καὶ κατ αὐτὸ δὴ τοῦτο δικαίως ἂν ἔχοιτ εὐνοϊκωτέρως ἐμοί ·
φαίνομαι γὰρ βελτίους ὑμᾶς ὑπολαμβάνων ἢ οὗτοι 0 .
ἐχρῆν μὲν οὖν , ὦ ἄνδρες Ἀθηναῖοι , καὶ δίκαιον ἦν τοὺς τὸν στέφανον οἰομένους δεῖν παρ ὑμῶν λαβεῖν αὑτοὺς ἀξίους ἐπιδεικνύναι τούτου , μὴ ἐμὲ κακῶς λέγειν .
ἐπειδὴ δὲ τοῦτο παρέντες ἐκεῖνο ποιοῦσιν , ἀμφότερ αὐτοὺς ἐπιδείξω ψευδομένους , ἅ θ αὑτοὺς ἐνεκωμίασαν καὶ ὅσ εἰς ἡμᾶς ἐβλασφήμησαν , ἐξ αὐτῶν τῶν πεπραγμένων ἑκατέροις .
ψήφισμα γὰρ ὑμῶν ποιησαμένων , ὃς ἂν μὴ πρὸ τῆς ἕνης καὶ νέας ἐπὶ χῶμα τὴν ναῦν περιορμίσῃ , δῆσαι καὶ δικαστηρίῳ παραδοῦναι , καὶ ταῦτα κυρωσάντων , ἐγὼ μὲν περιώρμισα καὶ στέφανον διὰ ταῦτα παρ ὑμῶν ἔλαβον , οὗτοι δ οὐ δὲ καθείλκυσαν , ὥστ ἔνοχοι δεσμῷ γεγόνασιν .
πῶς οὖν οὐκ ἀτοπώτατον ἂν διαπράξαισθ ἔργον , εἰ τοὺς καθ ἑαυτῶν ἐάσαντας τίμημα τοιοῦτον ἐπαχθῆναι , τούτους στεφανώσαντες ὑμεῖς φαίνοισθε ;
τὰ σκεύη τοίνυν , ὅσα δεῖ παρέχειν τὴν πόλιν τοῖς τριηράρχοις , ἐγὼ μὲν ἐκ τῶν ἰδίων ἀνήλωσα καὶ τῶν δημοσίων ἔλαβον οὐδέν , οὗτοι δ ὑμετέροις κέχρηνται καὶ τῶν σφετέρων οὐδὲν εἰς ταῦτα προεῖνται .
καὶ μὴν οὐ δ ἂν ἐκεῖνό γ ἔχοιεν εἰπεῖν , ὡς ἀνεπειρῶντ ἐμοῦ πρότεροι ·
πρὶν γὰρ ἧφθαι μόνον τῆς τριήρους τούτους ἐπεπλήρωτό μοι , καὶ πάντες ἑωρᾶθ ὑμεῖς ἀναπειρωμένην τὴν ναῦν .
ἔτι τοίνυν ὑπηρεσίαν τὴν κρατίστην ἔλαβον , πολλῷ πλεῖστον ἀργύριον δούς .
οὗτοι δ εἰ μὲν εἶχον χείρον ἡμῶν , οὐδὲν ἂν ἦν δεινόν ·
νῦν δ οὐ δ ὁποιαντινοῦν μεμίσθωνται , περὶ τοῦ πλείονος ἀντιλέγοντες .
καίτοι πῶς εἰσιν δίκαιοι ταῦτα μὲν ὕστερον ἐξαναπληροῦν , νῦν δ ὡς πρῶτοι παρασκευασάμενοι τὸν στέφανον λαβεῖν 0 ;
ἡγοῦμαι τοίνυν , ὅτι μὲν δικαιότατ ἂν στεφανώσαιτ ἐμέ , καὶ μηδὲν εἰπόντος ἐμοῦ γιγνώσκειν ὑμᾶς ·
ὅτι δ οὐκ ἔνεστι μόνοις τούτοις περὶ τοῦ στεφάνου λόγος , τοῦτ ἐπιδεῖξαι βούλομαι .
πόθεν οὖν τοῦτο μάλιστ ἔσται δῆλον ;
ἀφ ὧν αὐτοὶ πεποιήκασιν ·
σκεψάμενοι γὰρ τὸν ἐξ ἐλαχίστου τριηραρχεῖν βουλόμενον , μεμισθώκασι τὴν λῃτουργίαν .
καίτοι πῶς οὐκ ἄδικον τῶν μὲν ἀναλωμάτων ἀφεστηκέναι , τῶν δὲ γιγνομένων δι ἐκεῖνα τιμῶν ἀξιοῦν αὑτοῖς μετεῖναι 0 ;
καὶ τοῦ μὲν μὴ περιορμίσαι τὴν ναῦν τότε τὸν μεμισθωμένον αἰτιᾶσθαι , τῶν δὲ καλῶς δεδιακονημένων νῦν αὑτοῖς κελεύειν χάριν ὑμᾶς ἔχειν 0 ;
δεῖ τοίνυν ὑμᾶς , ὦ ἄνδρες Ἀθηναῖοι , μὴ μόνον ἐκ τούτων σκοπεῖν τὸ δίκαιον , ἀλλὰ καὶ ἐξ ὧν αὐτοὶ πρότερον πεποιήκατε τ αὐτὰ τινῶν διαπραξαμένων τούτοις .
ὅτε γὰρ τῇ ναυμαχίᾳ τῇ πρὸς Ἀλέξανδρον ἐνικήθητε , τότε τῶν τριηράρχων τοὺς μεμισθωκότας τὰς τριηραρχίας αἰτιωτάτους τοῦ γεγενημένου νομίζοντες παρεδώκατ εἰς τὸ δεσμωτήριον , καταχειροτονήσαντες προδεδωκέναι τὰς ναῦς καὶ λελοιπέναι τὴν τάξιν .
καὶ κατηγόρει μὲν Ἀριστοφῶν , ἐδικάζετε δ ὑμεῖς ·
εἰ δὲ μὴ μετριωτέραν ἔσχετε τὴν ὀργὴν τῆς ἐκείνων πονηρίας , οὐδὲν αὐτοὺς ἐκώλυε τεθνάναι .
τ αὐτὰ τοίνυν εἰδότες οὗτοι πεπραγμέν αὑτοῖς καὶ ἐκείνοις , οὐχὶ φρίττουσιν ἐν ὑμῖν ὑπὲρ ὧν προσήκει παθεῖν αὐτούς , ἀλλὰ δημηγοροῦσι κατ ἄλλων καὶ στεφανοῦν κελεύουσιν αὑτούς .
καίτοι σκέψασθε τίν ἄν ποτε δόξαιτε βεβουλεῦσθαι τρόπον , εἰ διὰ τὴν αὐτὴν πρόφασιν τοὺς μὲν θανάτου κρίναντες , τοὺς δὲ στεφανώσαντες φανείητε .
καὶ μὴν οὐ μόνον εἰ τοῦτο ποιήσαιτε , δοκεῖτ ἂν ἁμαρτεῖν , ἀλλ εἰ μὴ καὶ κολάσαιτε τοὺς τὰ τοιαῦτα ποιοῦντας , ἔχοντες .
οὐ γὰρ ἐπειδὰν ἐάσητέ τι τῶν ὑμετέρων ἀπολέσθαι , τότε χρὴ χαλεπαίνειν , ἀλλ ἐν ᾧ τὰ μὲν ὑμέτερ ἐστὶν σᾶ , καθορᾶτε δὲ τοὺς ἐφεστηκότας δι αἰσχροκερδίαν οὐχὶ προσήκουσαν πρόνοιαν περὶ σωτηρίας αὐτῶν ποιουμένους .
καὶ μηδεὶς ὑμῶν ἐπιτιμήσῃ τῷ λόγῳ , πικρὸν εἶναι νομίσας , ἀλλὰ τοῖς τὸ ἔργον αὐτὸ πεποιηκόσιν ·
διὰ γὰρ τούτους τοιοῦτός ἐστιν .
θαυμάζω δ ἔγωγε , τί δή ποτε τῶν μὲν ναυτῶν τοὺς ἀπολειπομένους , ὧν τριάκοντα δραχμὰς ἕκαστος ἔχει μόνας , δοῦσι καὶ κολάζουσιν οὗτοι ·
τῶν δὲ τριηράρχων τοὺς μὴ συμπλέοντας , ὧν τριάκοντα μνᾶς εἰς ἔκπλουν εἴληφεν ἕκαστος , οὐ τ αὐτὰ ποιεῖθ ὑμεῖς ·
ἀλλ ἐὰν μὲν πένης ὤν τις δι ἔνδειαν ἁμάρτῃ , τοῖς ἐσχάτοις ἐπιτιμίοις ἐνέξεται , ἐὰν δὲ πλούσιος ὢν δι αἰσχροκερδίαν τ αὐτὰ ποιήσῃ , συγγνώμης τεύξεται ;
καὶ ποῦ τὸ πάντας ἔχειν ἴσον καὶ δημοκρατεῖσθαι φαίνεται , τοῦτον τὸν τρόπον ὑμῶν ταῦτα βραβευόντων ;
ἔτι τοίνυν ἔμοιγε δοκεῖ κ ἀκεῖν ἀλόγως ἔχειν , τὸν μὲν εἰπόντα τι μὴ κατὰ τοὺς νόμους , ἐὰν ἁλῷ τὸ τρίτον , μέρος ἠτιμῶσθαι τοῦ σώματος , τοὺς δὲ μὴ λόγον , ἀλλ ἔργον παράνομον πεποιηκότας μηδεμίαν δοῦναι δίκην 0 .
καὶ μήν , ὦ ἄνδρες Ἀθηναῖοι , πάντες ὑμεῖς φήσετε τὸ πρὸς τὰ τοιαῦτα πράως ἔχειν προδιδάσκειν ἑτέρους ἀδικεῖν εἶναι .
βούλομαι τοίνυν , ἐπειδήπερ παρῆλθον , καὶ τὰ συμβαίνοντ ἀπὸ τῶν τοιούτων ὑμῖν διεξελθεῖν .
ἐπειδὰν γάρ τις μισθωσάμενος τριηραρχίαν ἐκπλεύσῃ , πάντας ἀνθρώπους ἄγει καὶ φέρει , καὶ τὰς μὲν ὠφελίας ἰδίᾳ καρποῦται , τὰς δὲ δίκας τούτων ὁ τυχὼν δίδωσιν ὑμῶν , καὶ μόνοις ὑμῖν οὐδαμόσε ἔστιν ἄνευ κηρυκείου βαδίσαι διὰ τὰς ὑπὸ τούτων ἀνδροληψίας καὶ σύλας κατεσκευασμένας ·
ὥστε τῇ γ ἀληθείᾳ σκοπῶν ἄν τις εὕροι τὰς τοιαύτας τριήρεις οὐχ ὑπὲρ ὑμῶν , ἀλλὰ καθ ὑμῶν ἐκπεπλευκυίας .
τὸν γὰρ ὑπὲρ τῆς πόλεως τριήραρχον οὐκ ἀπὸ τῶν κοινῶν προσδοκᾶν χρὴ πλουτήσειν , ἀλλ ἀπὸ τῶν ἰδίων τὰ τῆς πόλεως ἐπανορθώσειν , εἴπερ ἔσται τι τῶν δεόντων ὑμῖν .
τούτων δὲ τ ἀναντί ἕκαστος ἐγνωκὼς ἐκπλεῖ ·
καὶ γάρ τοι τὰ τῶν αὑτῶν τρόπων ἁμαρτήματα ταῖς ὑμετέραις βλάβαις ἐπανορθοῦνται .
καὶ τούτων οὐδέν ἐστιν ἄλογον .
δεδώκατε γὰρ τοῖς βουλομένοις ἀδικεῖν , ἂν μὲν λάθωσιν , ἔχειν , ἐὰν δὲ ληφθῶσι , συγγνώμης τυχεῖν ·
τοῖς οὖν ἠμεληκόσι δόξης ἄδεια ποιεῖν ὅ τι ἂν βούλωνται γέγονεν .
τῶν μὲν τοίνυν ἰδιωτῶν τοὺς μετὰ τοῦ παθεῖν μανθάνοντας ἀπροσκέπτους ὀνομάζομεν ·
ὑμᾶς δέ , οἵτινες οὐ δὲ πεπονθότες πολλάκις ἤδη φυλάττεσθε , τί τις καλέσειεν ἄν ;
ἄξιον τοίνυν καὶ περὶ τῶν συνειρηκότων εἰπεῖν 0 .
οὕτως γὰρ ἡγοῦνταί τινες ἐξουσίαν εἶναι σφίσιν καὶ ποιεῖν ὅ τι βούλονται καὶ λέγειν παρ ὑμῖν , ὥστε τῶν τότε συγκατηγορούντων μετ Ἀριστοφῶντος καὶ πικρῶν ὄντων τοῖς μεμισθωκόσι τὰς τριηραρχίας νῦν κελεύουσί τινες τούτους στεφανῶσαι , καὶ δυοῖν θάτερον ἐξελέγχουσιν αὑτούς , ἢ τότ ἐκείνους ἀδίκως συκοφαντοῦντες , ἢ νῦν τοῖσδ ἐπὶ μισθῷ συνηγοροῦντες .
καὶ χαρίσασθαι κελεύουσιν ὑμᾶς , ὥσπερ περὶ δωρεᾶς , ἀλλ οὐ περὶ νικητηρίων τῶν λόγων ὄντων , ἢ καὶ χάριν τιθεμένων διὰ τῶν τοιούτων τοῖς ἀμελοῦσιν ὑμῶν , ἀλλ οὐ διὰ τῶν βελτιόνων τοῖς ὑπηρετοῦσιν ἃ δεῖ χαρίζεσθαι προσῆκον 0 1 2 .
ἔπειθ οὕτως ὀλιγωροῦσιν τοῦ δοκεῖν ἐπιεικεῖς εἶναι , καὶ παντελῶς τ ἄλλα πάρεργα πρὸς τὸ λαβεῖν νομίζουσιν , ὥστ οὐ μόνον τοῖς πρότερον ῥηθεῖσιν ὑφ αὑτῶν ἐναντία τολμῶσιν δημηγορεῖν , ἀλλὰ καὶ νῦν οὐ τ αὐτὰ λέγουσιν ἑαυτοῖς , οἵτινες τοὺς μὲν ναύτας φασὶ δεῖν οἰκείους εἶναι τῆς τριήρους τῆς ληψομένης τὸν στέφανον , τῶν δὲ τριηράρχων τοὺς ἠλλοτριωκότας αὑτοὺς ἀπὸ τῆς λῃτουργίας , τούτους στεφανῶσαι κελεύουσι .
καὶ φασὶ μὲν οὐδένα τούτων πρότερον παρασκευάσασθαι , κελεύουσι δὲ κοινῇ στεφανοῦν ἡμᾶς , τοῦ ψηφίσματος οὐ ταῦτα λέγοντος .
ἐγὼ δὲ τοσούτου δέω τοῦτο συγχωρεῖν ὅσουπερ καὶ μεμισθωκέναι τὴν τριηραρχίαν 0 ·
οὔ τε γὰρ τοῦθ ὑπομείναιμ ἂν οὔ τ ἐκεῖν ἐποίησα .
προσποιοῦνται μὲν τοίνυν ὑπὲρ τοῦ δικαίου συνηγορεῖν , σπουδάζουσιν δὲ μᾶλλον ἢ προῖκ ἄν τις ὑμῶν πράττων , ὥσπερ ἄξια τοῦ μισθοῦ ποιῆσαι προσῆκον ἑαυτοῖς , ἀλλ οὐ γνώμην ἀποφήνασθαι 0 .
εἶθ ὥσπερ οὐχὶ πολιτείας κοινῆς μετέχοντες καὶ διὰ ταῦτα τῷ βουλομένῳ λέγειν ἐξόν , ἀλλ ἱερωσύνην ἰδίαν αὐτοί τινα ταύτην ἔχοντες , ἐὰν ὑπὲρ τῶν δικαίων ἐν ὑμῖν τις εἴπῃ , δεινὰ πάσχουσιν καὶ θρασὺν εἶναί φασιν .
καὶ εἰς τοσοῦτον ἀναισθησίας προήκουσιν , ὥστ οἴονται τὸν ἅπαξ εἰρηκότ ἂν καλέσωσιν ἀναιδῆ , σφᾶς αὐτοὺς πάντ ἂν τὸν βίον καλοὺς κ ἀγαθοὺς νομίζεσθαι .
καίτοι διὰ μὲν τὰς τούτων δημηγορίας πολλὰ χεῖρον ἔχει , διὰ τοὺς δ οἰομένους δεῖν τὰ δίκαι ἀντιλέγειν οὐ πάντ ἀπόλωλεν .
τοιούτους τοίνυν τοὺς συνεροῦντας αὑτοῖς παρεσκευασμένοι , καὶ τοσαύτην βλασφημίαν εἰδότες οὖσαν καθ ἑαυτῶν τοῖς βουλομένοις τι λέγειν φλαῦρον , ὅμως εἰς λόγον ἠξίωσαν καταστῆναι καὶ κακῶς τιν ἐτόλμησαν εἰπεῖν , οἷς ἀγαπητὸν ἦν μὴ πάσχουσιν κακῶς αὐτοῖς .
τοῦ τοίνυν τούτους ἀδίκους εἶναι καὶ θρασεῖς οὐδένες ὑμῶν εἰσιν αἰτιώτεροι ·
παρὰ γὰρ τῶν λεγόντων , οὓς ἴστ ἐπὶ μισθῷ τοῦτο πράττοντας , πυνθάνεσθε ποῖόν τιν ἕκαστον δεῖ νομίζειν , οὐκ αὐτοὶ θεωρεῖτε 0 .
καίτοι πῶς οὐκ ἄτοπον τούτους μὲν αὐτοὺς πονηροτάτους τῶν πολιτῶν νομίζειν , τοὺς δ ὑπὸ τούτων ἐπαινουμένους χρηστοὺς ἡγεῖσθαι 0 ;
καὶ γάρ τοι πάντα δι αὑτῶν ποιοῦνται , καὶ μόνον οὐχ ὑπὸ κήρυκος πωλοῦσι τὰ κοινά , καὶ στεφανοῦν , ὃν ἂν αὐτοῖς δοκῇ , καὶ μὴ στεφανοῦν κελεύουσι , κυριωτέρους αὑτοὺς τῶν ὑμετέρων δογμάτων καθιστάντες .
ἐγὼ δ ὑμῖν , ὦ ἄνδρες Ἀθηναῖοι , παραινῶ μὴ ποιεῖν τὴν τῶν ἀναλίσκειν ἐθελόντων φιλοτιμίαν ἐπὶ τῇ τῶν λεγόντων πλεονεξίᾳ .
εἰ δὲ μή , διδάξετε πάντας τὰ μὲν ὑφ ὑμῶν προσταττόμεν ὡς εὐτελέστατα διοικεῖν , τοὺς δ ὑπὲρ τούτων ἀναιδῶς εἰς ὑμᾶς ψευδομένους ὡς πλείστου μισθοῦσθαι 0 .
οὐκ ἔστιν χαλεπώτερον οὐδέν , ὦ ἄνδρες δικασταί , ἢ ὅταν ἄνθρωπος δόξαν ἔχων καὶ δυνάμενος εἰπεῖν τολμᾷ ψεύδεσθαι καὶ μαρτύρων εὐπορῇ 0 .
ἀνάγκη γάρ ἐστιν τῷ φεύγοντι μηκέτι περὶ τοῦ πράγματος μόνον λέγειν , ἀλλὰ καὶ περὶ αὐτοῦ τοῦ λέγοντος , ὡς οὐκ εἰκὸς αὐτῷ διὰ τὴν δόξαν πιστεύειν 0 .
εἰ γὰρ ἔθος καταστήσετε τοῖς δυναμένοις εἰπεῖν καὶ δόξαν ἔχουσι μᾶλλον πιστεύειν ἢ τοῖς ἀδυνατωτέροις , ἐφ ὑμῖν αὐτοῖς ἔσεσθε τὸ ἔθος τοῦτο κατεσκευακότες 0 .
δέομαι οὖν ὑμῶν , εἴπερ τι καὶ ἄλλο πώποτε πρᾶγμα αὐτὸ καθ αὑτὸ ἐδικάσατε , μη δὲ μεθ ἑτέρων τὴν γνώμην γενόμενοι , μή τε μετὰ τῶν διωκόντων μή τε μετὰ τῶν φευγόντων , ἀλλὰ τὸ δίκαιον σκεψάμενοι , οὕτω καὶ νῦν διαγνῶναι .
ἐξ ἀρχῆς δ ὑμῖν διηγήσομαι .
λύκων γὰρ ὁ Ἡρακλεώτης , ὦ ἄνδρες δικασταί , οὗτος ὃν καὶ αὐτὸς λέγει , τῇ τραπέζῃ τῇ τοῦ πατρὸς ἐχρῆτο , ὥσπερ καὶ οἱ ἄλλοι ἔμποροι , ξένος μὲν ὢν Ἀριστόνῳ τῷ Δεκελεῖ καὶ Ἀρχεβιάδῃ τῷ Λαμπτρεῖ , ἄνθρωπος δέ τις σώφρων 0 .
οὗτος ἐπειδὴ ἐκπλεῖν ἔμελλεν εἰς τὴν Λιβύην , διαλογισάμενος πρὸς τὸν πατέρα τὸν ἐμὸν ἐναντίον Ἀρχεβιάδου καὶ Φρασίου προσέταξεν τὸ ἀργύριον ὃ κατέλειπεν  ἦν δὲ τοῦτο ἑκκαίδεκα μναῖ καὶ τετταράκοντα δραχμαί , ὡς ἐγὼ ὑμῖν πάνυ ἀκριβῶς ἐπιδείξω  Κηφισιάδῃ ἀποδοῦναι , λέγων ὅτι κοινωνὸς εἴη αὑτοῦ ὁ Κηφισιάδης οὗτος , οἰκήτωρ μὲν ὢν ἐν Σκίρῳ , ἐν δὲ τῷ παρόντι ἐφ ἑτέρᾳ ἀποδημῶν ἐμπορίᾳ .
δεῖξαι δ αὐτὸν τῷ πατρὶ τῷ ἐμῷ καὶ συστῆσαι τῷ Ἀρχεβιάδῃ καὶ τῷ Φρασίᾳ προσέταξεν , ἐπειδὴ ἥκοι ἐκ τῆς ἀποδημίας .
εἰώθασι δὲ πάντες οἱ τραπεζῖται , ὅταν τις ἀργύριον τιθεὶς ἰδιώτης ἀποδοῦναί τῳ προστάττῃ , πρῶτον τοῦ θέντος τ οὔνομα γράφειν καὶ τὸ κεφάλαιον τοῦ ἀργυρίου , ἔπειτα παραγράφειν τῷ δεῖνι ἀποδοῦναι δεῖ , καὶ ἐὰν μὲν γιγνώσκωσι τὴν ὄψιν τοῦ ἀνθρώπου ᾧ ἂν δέῃ ἀποδοῦναι , τοσοῦτο μόνον ποιεῖν , γράψαι ᾧ δεῖ ἀποδοῦναι , ἐὰν δὲ μὴ γιγνώσκωσι , καὶ τούτου τ οὔνομα προσπαραγράφειν ὃς ἂν μέλλῃ συστήσειν καὶ δείξειν τὸν ἄνθρωπον , ὃν ἂν δέῃ κομίσασθαι τὸ ἀργύριον 0 .
τύχης δὲ συμβάσης τοιαύτης τῷ Λύκωνι τούτῳ ὥστε εὐθὺς ἐκπλέοντα αὐτὸν περὶ τὸν Ἀργολικὸν κόλπον ὑπὸ λῃστρίδων νεῶν τά τε χρήματα καταχθῆναι εἰς Ἄργος καὶ αὐτὸν τοξευθέντα ἀποθανεῖν , ἔρχεται ἐπὶ τὴν τράπεζαν Κάλλιππος οὑτοσὶ εὐθὺς ἐρωτῶν , Λύκωνα Ἡρακλεώτην εἰ γιγνώσκοιεν .
ἀποκριναμένου δὲ Φορμίωνος τουτουὶ ὅτι γιγνώσκοιεν , ἆρα καὶ ἐχρῆτο ὑμῖν ;
ἔφη ὁ Φορμίων ·
ἀλλὰ πρὸς τί ἐρωτᾷς ;
πρὸς τί 0 ;
ἐγώ σοι ἐρῶ .
ἐκεῖνος μὲν τετελεύτηκεν , ἐγὼ δὲ προξενῶν τυγχάνω τῶν Ἡρακλεωτῶν .
ἀξιῶ δή σε δεῖξαί μοι τὰ γράμματα , ἵν εἰδῶ εἴ τι καταλέλοιπεν ἀργύριον ·
ἐξ ἀνάγκης γάρ μοί ἐστιν ἁπάντων Ἡρακλεωτῶν ἐπιμελεῖσθαι .
ἀκούσας δ αὐτοῦ ὁ Φορμίων , ὦ ἄνδρες δικασταί , ἔδειξεν εὐθέως παραχρῆμα .
δείξαντος δὲ αὐτοῦ τὸ γραμματεῖον , ἀναγνοὺς αὐτὸς καὶ ἄλλος οὐδείς , καὶ ἰδὼν γεγραμμένον ἐν αὐτῷ Λύκων Ἡρακλεώτης χιλίας ἑξακοσίας τετταράκοντα 0 ·
κηφισιάδῃ ἀποδοῦναι δεῖ ·
ἀρχεβιάδης Λαμπτρεὺς δείξει τὸν Κηφισιάδην , ᾤχετο ἀπιὼν σιωπῇ , καὶ πλέον ἢ πέντε μηνῶν οὐδένα λόγον ἐποιήσατο .
ἐπιδημήσαντος δὲ τοῦ Κηφισιάδου μετὰ ταῦτα καὶ προσελθόντος πρὸς τὴν τράπεζαν καὶ ἀπαιτοῦντος τὰ χρήματα , παρόντος δέ , ὦ ἄνδρες δικασταί , Ἀρχεβιάδου καὶ τοῦ Φρασίου , οὓς ὁ Λύκων τῷ πατρὶ συνέστησεν καὶ ἐκέλευσε τὸν Κηφισιάδην δεῖξαι ὃς εἴη , ἐπειδὴ ἔλθοι , παρόντων δὲ καὶ ἄλλων , ἐξαριθμήσας αὐτῷ τὰς ἑκκαίδεκα μνᾶς καὶ τετταράκοντα δραχμὰς ἀπέδωκε Φορμίων οὑτοσί .
ὡς δὲ ἀληθῆ λέγω , τούτων ἁπάντων ὑμῖν τὰς μαρτυρίας ἀναγνώσεται .
ὅτι μὲν ἀληθῆ ἅπαντα εἶπον πρὸς ὑμᾶς , ὦ ἄνδρες δικασταί , τῶν μαρτυριῶν ἀκηκόατε .
προσελθὼν δὲ συχνῷ χρόνῳ ὕστερον πρὸς τὸν πατέρα Κάλλιππος οὑτοσὶ ἐν ἄστει , ἤρετο αὐτὸν εἰ ἤδη ἐπιδεδημηκὼς εἴη ὁ Κηφισιάδης , ὅτῳ γεγραμμένον εἴη ἀποδοῦναι τὸ ἀργύριον τὸ ὑπὸ τοῦ Λύκωνος τοῦ Ἡρακλεώτου καταλειφθέν .
ἀποκριναμένου δὲ τοῦ πατρὸς ὅτι οἴοιτο μέν , εἰ μέντοι βούλοιτο εἰς Πειραιᾶ καταβῆναι , τὴν ἀκρίβειαν εἴσοιτο , οἶσθά τοι ἔφη , ὅ τι ἔστιν , ὦ Πασίων , ὅ σε ἐρωτῶ ;
καὶ μὰ τὸν Δία καὶ τὸν Ἀπόλλω καὶ τὴν Δήμητρα , οὐ ψεύσομαι πρὸς ὑμᾶς , ὦ ἄνδρες δικασταί , ἀλλ ἃ τοῦ πατρὸς ἤκουον , διηγήσομαι ὑμῖν .
ἔξεστί σοι ἔφη ἐμέ τε εὖ ποιῆσαι καὶ αὐτὸν μηδὲν βλαβῆναι .
προξενῶν μὲν γὰρ τυγχάνω τῶν Ἡρακλεωτῶν , βούλοιο δ ἄν , ὡς οἶμαι ἐγώ , ἐμὲ μᾶλλον τὸ ἀργύριον λαβεῖν ἢ τὸν μέτοικον ἄνθρωπον καὶ ἐν Σκίρῳ κατοικοῦντα καὶ οὐδενὸς ἄξιον 0 .
συμβέβηκεν δὲ τοιοῦτόν τι ·
ὁ Λύκων τυγχάνει ὢν καὶ ἄπαις καὶ κληρονόμον οὐδένα οἴκοι καταλιπών , ὡς ἐγὼ πυνθάνομαι .
πρὸς δὲ τούτῳ , ἐπειδὴ εἰς Ἄργος κατήχθη τετρωμένος , τῷ προξένῳ τῶν Ἡρακλεωτῶν τῷ Ἀργείῳ Στραμμένῳ τὰ χρήματα δέδωκεν ἃ κατήχθη μετ αὐτοῦ .
οἷος οὖν εἰμι καὶ ἐγὼ τὰ ἐνθάδε αὐτὸς ἀξιοῦν λαμβάνειν ·
ἡγοῦμαι γὰρ δίκαιος εἶναι ἔχειν .
σὺ οὖν , εἰ ἄρα μὴ ἀπείληφεν , λέγε ὅτι ἐγὼ ἀμφισβητῶ , ἂν ἄρα ἔλθῃ ὁ Κηφισιάδης .
εἰ δ ἄρα ἀπείληφεν , λέγε ὅτι ἐγὼ μάρτυρας ἔχων ἠξίουν ἐμφανῆ καταστῆσαι τὰ χρήματα ἢ τὸν κεκομισμένον , καὶ εἴ τίς με βούλεται ἀφελέσθαι , πρόξενον ὄντα ἀφαιρεθῆναι .
ἐπειδὴ δὲ αὐτῷ εἴρητο , ἐγώ , ἔφη ὁ πατήρ , ὦ Κάλλιππε , χαρίζεσθαι μέν σοι βούλομαι  καὶ γὰρ ἂν καὶ μαινοίμην , εἰ μή  , οὕτω μέντοι ὅπως αὐτός τε μὴ χείρων δόξω εἶναι καὶ ἐκ τοῦ πράγματος μηδὲν ζημιώσομαι 0 .
εἰπεῖν μὲν οὖν μοι ταῦτα πρὸς τὸν Ἀρχεβιάδην καὶ τὸν Ἀριστόνουν καὶ πρὸς αὐτὸν δὲ τὸν Κηφισιάδην οὐδὲν διαφέρει ·
ἐὰν μέντοι μὴ θέλωσι ταῦτα ποιεῖν εἰπόντος ἐμοῦ , αὐτὸς ἤδη διαλέγου αὐτοῖς .
ἀμέλει , ἔφη οὗτος , ὦ Πασίων , ἐὰν βούλῃ σύ , ἀναγκάσεις αὐτοὺς ταῦτα ποιῆσαι .
ἃ μὲν διελέχθη , ὦ ἄνδρες δικασταί , οὗτος μὲν τῷ πατρί , ἐκεῖνος δὲ τῷ Ἀρχεβιάδῃ καὶ τῷ Κηφισιάδῃ τούτου δεηθέντος καὶ τούτῳ χαριζόμενος , ταῦτ ἔστιν , ἐξ ὧν κατὰ μικρὸν ἡ δίκη αὕτη πέπλασται ·
ὧν ἐγὼ ἤθελον τούτῳ ταύτην ἥτις εἴη μεγίστη πίστις δοῦναι , ἦ μὴν ἐγὼ τοῦ πατρὸς ἀκούειν 0 .
οὗτος δὲ ὁ ἀξιῶν ὑφ ὑμῶν πιστεύεσθαι ὡς ἀληθῆ λέγων , τρία ἔτη διαλιπὼν ἐπειδὴ τὸ πρῶτον διαλεχθέντος τοῦ πατρὸς τῷ Ἀρχεβιάδῃ καὶ τοῖς ἄλλοις τοῖς Κηφισιάδου ἐπιτηδείοις οὐκ ἔφασαν Καλλίππῳ προσέχειν τὸν νοῦν οὐ δὲ οἷς λέγει , ἐπειδὴ ᾔσθετο ἀδυνάτως ἤδη ἔχοντα τὸν πατέρα καὶ μόγις εἰς ἄστυ ἀναβαίνοντα καὶ τὸν ὀφθαλμὸν αὐτὸν προδιδόντα , λαγχάνει αὐτῷ δίκην , οὐ μὰ Δί οὐχ ὥσπερ νῦν ἀργυρίου , ἀλλὰ βλάβης , ἐγκαλέσας βλάπτειν ἑαυτὸν ἀποδιδόντα Κηφισιάδῃ τὸ ἀργύριον , ὃ κατέλιπε Λύκων ὁ Ἡρακλεώτης παρ αὐτῷ , ἄνευ αὑτοῦ ὁμολογήσαντα μὴ ἀποδώσειν 0 .
λαχὼν δὲ παρὰ μὲν τοῦ διαιτητοῦ ἀνείλετο τὸ γραμματεῖον , πρ οὐκαλέσατο δ αὐτὸν ἐπιτρέψαι Λυσιθείδῃ , αὑτοῦ μὲν καὶ Ἰσοκράτους καὶ Ἀφαρέως ἑταίρῳ , γνωρίμῳ δὲ τοῦ πατρός .
ἐπιτρέψαντος δὲ τοῦ πατρός , ὃν μὲν χρόνον ἔζη ὁ πατήρ , ὅμως καίπερ οἰκείως ἔχων τούτοις ὁ Λυσιθείδης οὐκ ἐτόλμα οὐδὲν εἰς ἡμᾶς ἐξαμαρτάνειν .
καίτοι οὕτω τινὲς ἀναίσχυντοι τῶν οἰκείων τῶν τουτουί , ὥστε ἐτόλμησαν μαρτυρῆσαι ὡς ὁ μὲν Κάλλιππος ὅρκον τῷ πατρὶ δοίη , ὁ δὲ πατὴρ οὐκ ἐθέλοι ὀμόσαι παρὰ τῷ Λυσιθείδῃ , καὶ οἴονται ὑμᾶς πείσειν ὡς ὁ Λυσιθείδης , οἰκεῖος μὲν ὢν τῷ Καλλίππῳ διαιτῶν δὲ τὴν δίαιταν , ἀπέσχετ ἂν μὴ οὐκ εὐθὺς τοῦ πατρὸς καταδιαιτῆσαι , αὐτοῦ γε ἑαυτῷ μὴ θέλοντος δικαστοῦ γενέσθαι τοῦ πατρός 0 .
ὡς δὲ ἐγὼ μὲν ἀληθῆ λέγω , οὗτοι δὲ ψεύδονται , πρῶτον μὲν αὐτὸ ὑμῖν τοῦτο γενέσθω τεκμήριον , ὅτι κατεγνώκει ἂν αὐτοῦ ὁ Λυσιθείδης , καὶ ὅτι ἐγὼ ἐξούλης ἂν ἔφευγον νῦν , ἀλλ οὐκ ἀργυρίου δίκην ·
πρὸς δὲ τούτῳ ἐγὼ ὑμῖν τοὺς παρόντας ἑκάστοτε τῷ πατρὶ ἐν ταῖς συνόδοις ταῖς πρὸς τοῦτον , αἳ παρὰ τῷ Λυσιθείδῃ ἐγίγνοντο , μάρτυρας παρέξομαι .
ὅτι μὲν οὐ προκαλεσάμενος εἰς ὅρκον τὸν πατέρα τότε , νυνὶ ἐκείνου τετελευτηκότος καταψεύδεται , καὶ κατ ἐμοῦ ῥᾳδίως τὰ ψευδῆ μαρτυροῦντας τοὺς οἰκείους τοὺς ἑαυτοῦ παρέχεται , ἔκ τε τῶν τεκμηρίων καὶ ἐκ τῆς μαρτυρίας ταύτης ῥᾴδιον ὑμῖν εἰδέναι 0 .
ὅτι δὲ ἐγὼ ὑπὲρ τοῦ πατρὸς ἠθέλησα αὐτῷ πίστιν δοῦναι ἥνπερ ὁ νόμος κελεύει , ἐάν τις τεθνεῶτι ἐπικαλῶν δικάζηται τῷ κληρονόμῳ , μὴ δοκεῖν μοι μή τε ὁμολογῆσαι τὸν πατέρα τούτῳ ἀποδώσειν τὸ ἀργύριον ὃ κατέλιπε Λύκων , μή τε συσταθῆναι αὐτὸν τῷ πατρὶ ὑπὸ τοῦ Λύκωνος , καὶ Φορμίων , ἦ μὴν διαλογίσασθαί τε ἐναντίον Ἀρχεβιάδου τῷ Λύκωνι αὐτὸς καὶ προσταχθῆναι αὑτῷ Κηφισιάδῃ ἀποδοῦναι τὸ ἀργύριον , τὸν δὲ Κηφισιάδην δεῖξαι αὑτῷ τὸν Ἀρχεβιάδην , καὶ ὅτε Κάλλιππος προσῆλθεν τὸ πρῶτον πρὸς τὴν τράπεζαν , λέγων ὅτι τετελευτηκὼς εἴη ὁ Λύκων καὶ αὐτὸς ἀξιοίη τὰ γράμματα ἰδεῖν , εἴ τι καταλελοιπὼς εἴη ὁ ξένος ἀργύριον , ἦ μὴν δείξαντος ἑαυτοῦ εὐθὺς αὐτῷ τὰ γράμματα , ἰδόντα αὐτὸν τῷ Κηφισιάδῃ γεγραμμένον ἀποδοῦναι , σιωπῇ οἴχεσθαι ἀπιόντα , οὐδὲν οὔ τε ἀμφισβητήσαντα οὔ τ ἀπειπόνθ αὑτῷ περὶ τοῦ ἀργυρίου , τούτων ὑμῖν τάς τε μαρτυρίας ἀμφοτέρας καὶ τὸν νόμον ἀναγνώσεται .
φέρε δὴ ὑμῖν , ὦ ἄνδρες δικασταί , ὡς οὐ δ ἐχρῆτο Λύκων τῷ Καλλίππῳ ἐπιδείξω ·
οἶμαι γάρ τί μοι καὶ τοῦτο εἶναι πρὸς τὴν ἀλαζονείαν τὴν τουτουὶ τοῦ φάσκοντος αὑτῷ δωρεὰν δοθῆναι τὸ ἀργύριον τοῦτο παρὰ τοῦ Λύκωνος .
ἐκεῖνος γὰρ τετταράκοντα μνᾶς ἔκδοσιν ἐκδοὺς εἰς Ἄκην Μεγακλείδῃ τῷ Ἐλευσινίῳ καὶ Θρασύλλῳ τῷ ἀδελφῷ αὐτοῦ , μεταδόξαν αὐτῷ μὴ ἐκεῖσε πλεῖν μη δὲ κινδυνεύειν , ἐγκαλέσας τι τῷ Μεγακλείδῃ περὶ τῶν τόκων ὡς ἐξηπατημένος διεφέρετο καὶ ἐδικάζετο , βουλόμενος τὴν ἔκδοσιν κομίσασθαι .
συχνῆς δὲ πάνυ πραγματείας περὶ τοσαῦτα χρήματα γενομένης , τὸν μὲν Κάλλιππον ὁ Λύκων οὐδαμοῖ πώποτε παρεκάλεσεν , τὸν δὲ Ἀρχεβιάδην καὶ τοὺς τοῦ Ἀρχεβιάδου φίλους 0 ·
καὶ ὁ διαλλάξας αὐτοὺς Ἀρχεβιάδης ἦν .
ὡς δὲ ἀληθῆ λέγω , τούτων ὑμῖν αὐτὸν τὸν Μεγακλείδην μάρτυρα παρέξομαι .
οὑτωσὶ μὲν οἰκείως φαίνεται χρώμενος , ὦ ἄνδρες δικασταί , ὁ Λύκων τῷ Καλλίππῳ , ὥστε μή τε παρακαλεῖν αὐτὸν ἐπὶ τὰ αὑτοῦ πράγματα μή τε κατάγεσθαι ὡς τοῦτον μηδεπώποτε ·
καὶ αὐτό γε τοῦτο μόνον οὐ τετολμήκασιν οἱ οἰκεῖοι οἱ τούτου μαρτυρῆσαι , ὡς κατήγετο παρὰ τούτῳ ἐκεῖνος , εὖ εἰδότες ὅτι διὰ βασάνου ἐκ τῶν οἰκετῶν ὁ ἔλεγχος ἤδη ἔσοιτο , εἴ τι τοιοῦτο ψεύσοιντο .
βούλομαι δ ὑμῖν καὶ τεκμήριόν τι εἰπεῖν τηλικοῦτον , ᾧ δῆλον ὑμῖν ἔσται , ὡς ἐγὼ οἴομαι , ὅτι πάντα πρὸς ὑμᾶς ἔψευσται .
τῷ γὰρ Λύκωνι , ὦ ἄνδρες δικασταί , εἴπερ ἠσπάζετο μὲν τουτονὶ καὶ οἰκείως εἶχεν , ὥσπερ οὗτός φησιν , ἐβούλετο δὲ δωρεὰν δοῦναι αὐτῷ , εἴ τι πάθοι , τὸ ἀργύριον , πότερον κάλλιον ἦν ἄντικρυς παρὰ τῷ Καλλίππῳ καταλιπεῖν τὸ ἀργύριον , ὃ ἔμελλε σωθεὶς μὲν ὀρθῶς καὶ δικαίως ἀπολήψεσθαι παρὰ φίλου γε ὄντος αὐτῷ καὶ προξένου , εἰ δέ τι πάθοι , ἄντικρυς ἔσεσθαι δεδωκώς , ὥσπερ καὶ ἐβούλετο , ἢ ἐπὶ τῇ τραπέζῃ καταλιπεῖν 0 ;
ἐγὼ μὲν γὰρ οἶμαι ἐκεῖνο καὶ δικαιότερον καὶ μεγαλοπρεπέστερον εἶναι .
οὐ τοίνυν φαίνεται τούτων οὐδὲν ποιήσας , ὥστε καὶ ταῦτα ὑμῖν τεκμήρια ἔστω , ἀλλὰ τῷ Κηφισιάδῃ καὶ γράψας καὶ προστάξας ἀποδοῦναι .
ἔτι τοίνυν καὶ τοδὶ σκέψασθε , ὦ ἄνδρες δικασταί , ὅτι Κάλλιππος μὲν ἦν πολίτης ὑμέτερος καὶ οὐκ ἀδύνατος οὐδέτερα ποιῆσαι , οὔ τε κακῶς οὔ τε εὖ , ὁ δὲ Κηφισιάδης καὶ μέτοικος καὶ οὐδὲν δυνάμενος , ὥστε μὴ προσθέσθαι ἂν παρὰ τὸ δίκαιον τῷ Κηφισιάδῃ μᾶλλον τὸν πατέρα ἢ τούτῳ τὰ δίκαια ποιῆσαι 0 1 .
ἀλλὰ νὴ Δία , ἴσως ἂν εἴποι , κερδαίνων τι ἰδίᾳ ὁ πατὴρ ἀπὸ τοῦ ἀργυρίου ἐκείνῳ μᾶλλον προσετίθετο τὴν γνώμην ἢ τούτῳ 0 .
εἶτα πρῶτον μὲν τὸν δυνησόμενον διπλάσιον τοῦ λήμματος κακὸν ποιῆσαι ἠδίκει , ἔπειτα ἐνταῦθα μὲν αἰσχροκερδὴς ἦν , εἰς δὲ τὰς εἰσφορὰς καὶ λῃτουργίας καὶ δωρεὰς τῇ πόλει οὔ 0 ;
καὶ τῶν μὲν ξένων οὐδένα ἠδίκει , Κάλλιππον δέ 0 ;
καὶ οὗτος , ὡς χρηστῷ μὲν αὐτῷ ὄντι καὶ οὐδὲν ἂν ψευσαμένῳ ὅρκον ἐδίδου , ὥς φησιν , ὡς περὶ πονηροῦ δὲ καὶ ἀπαλείφοντος ἀπὸ τῶν παρακαταθηκῶν νυνὶ διαλέγεται 0 ;
κ ἀκεῖνος οὔ τ ὀμόσαι θέλων , ὡς οὗτός φησιν , οὔ τ ἀποδιδοὺς οὐκ εὐθὺς ἂν ὠφλήκει ;
τῷ ταῦτα πιστά , ὦ ἄνδρες δικασταί 0 ;
ἐγὼ μὲν γὰρ οὐδενὶ οἴομαι .
καὶ ὁ Ἀρχεβιάδης εἰς τοῦτο φαυλότητος ἥκει , ὥστε τοῦ Καλλίππου δημότου ὄντος αὐτῷ καὶ πολιτευομένου καὶ οὐκ ἰδιώτου ὄντος καταμαρτυρεῖ , καὶ φησὶν ἡμᾶς μὲν ἀληθῆ λέγειν , τοῦτον δὲ ψεύδεσθαι , καὶ ταῦτα εἰδὼς ὅτι , ἂν οὗτος βούληται ἐπισκήψασθαι αὐτῷ τῶν ψευδομαρτυρίων καὶ ἄλλο μηδὲν ποιῆσαι ἢ ἐξορκῶσαι , ἀνάγκη αὐτῷ ἔσται πίστιν ἐπιθεῖναι ἣν ἂν κελεύῃ οὗτος .
ἔπειτα ἵνα ὁ Κηφισιάδης ἔχῃ τὸ ἀργύριον , ἄνθρωπος μέτοικος , ἢ Φορμίων , ὅν φησιν ἀπαληλιφέναι τι οὗτος τοῦ ἀργυρίου , πεισθήσεσθε ὑμεῖς ὡς ἐπιορκήσειεν ἂν ὁ Ἀρχεβιάδης ;
οὐκ ἔκ γε τῶν εἰκότων , ὦ ἄνδρες δικασταί 0 .
οὐ γὰρ ἄξιον οὔ τε Ἀρχεβιάδου κακίαν οὐδεμίαν καταγνῶναι οὔ τε τοῦ πατρὸς τοῦ ἡμετέρου 0 ·
πολὺ γὰρ αὐτὸν φιλότιμον ἴστε μᾶλλον ὄντα ἢ κακόν τι ἢ αἰσχρὸν ἐπιτηδεύοντα , καὶ πρὸς Κάλλιππον οὐχ οὕτως ἔχοντα ὥστε καταφρονήσαντα τούτου ἀδικῆσαι τι αὐτόν .
οὐ γὰρ οὕτω μοι δοκεῖ δύνασθαι ὥστ εὐκαταφρόνητος εἶναι , ὃς οὕτως ἐρρωμένος ἐστίν , ὥστε πέρυσί μοι λαχὼν τὴν δίκην ταυτηνὶ καὶ προκαλεσάμενος τῷ Λυσιθείδῃ ἐπιτρέψαι , ἐγὼ μὲν καίπερ καταπεφρονημένος ὑπ αὐτοῦ τοῦτό γε ὀρθῶς ἐβουλευσάμην  κατὰ τοὺς νόμους γὰρ ἐπέτρεψα καὶ ἀπήνεγκα πρὸς τὴν ἀρχήν  , οὗτος δὲ τὸν κατὰ τοὺς νόμους ἀπενηνεγμένον διαιτητὴν ἔπεισεν ἀνώμοτον διαιτῆσαι , ἐμοῦ διαμαρτυρομένου κατὰ τοὺς νόμους ὀμόσαντα διαιτᾶν , ἵνα αὐτῷ ᾖ πρὸς ὑμᾶς λέγειν ὅτι καὶ Λυσιθείδης , ἀνὴρ καλὸς κ ἀγαθός , ἔγνω περὶ αὐτῶν .
λυσιθείδης γάρ , ὦ ἄνδρες δικασταί , ἕως μὲν ὁ πατὴρ ἔζη , καὶ ἄνευ ὅρκου καὶ μεθ ὅρκου ἴσως ἂν οὐκ ἠδίκησεν ἐκεῖνον ·
ἔμελε γὰρ αὐτῷ ἐκείνου .
ἐμοῦ δὲ ἄνευ μὲν ὅρκου οὐδὲν αὐτῷ ἔμελεν , μεθ ὅρκου δὲ ἴσως ἂν οὐκ ἠδίκησεν διὰ τὸ αὑτοῦ ἴδιον ·
διόπερ ἀνώμοτος ἀπεφήνατο .
ὡς δὲ ἀληθῆ λέγω , καὶ τούτων ὑμῖν τοὺς παραγενομένους μάρτυρας παρέξομαι .
ὅ τι μὲν καὶ παρὰ τοὺς νόμους καὶ παρὰ τὸ δίκαιον δύναται διαπράττεσθαι Κάλλιππος , ὦ ἄνδρες δικασταί , τῆς μαρτυρίας ἀκηκόατε .
δέομαι δὲ ὑμῶν αὐτός τε ὑπὲρ ἐμαυτοῦ καὶ ὑπὲρ τοῦ πατρός , ἀναμνησθέντας ὅτι πάντων μὲν ὑμῖν καὶ μάρτυρας καὶ τεκμήρια καὶ νόμους καὶ πίστεις παρεσχόμην ὧν εἴρηκα , τούτῳ δὲ ἐπιδείκνυμι ὅτι ἐξόν , εἴπερ τι αὐτῷ προσῆκεν τοῦ ἀργυρίου , ἐπὶ τὸν Κηφισιάδην βαδίζειν τὸν ὁμολογοῦντα κεκομίσθαι καὶ ἔχειν τὸ ἀργύριον , καὶ ταῦτα μηδὲν ἧττον τὰ πιστὰ παρ ἡμῶν λαβόντα , οὐκ ἔρχεται , εἰδὼς ὅτι οὐκ ἔστιν παρ ἡμῖν τὸ ἀργύριον , δέομαι ὑμῶν ἀποψηφίσασθαί μου .
καὶ ταῦτα ποιοῦντες πρῶτον μὲν τὰ δίκαια καὶ κατὰ τοὺς νόμους ἔσεσθε ἐψηφισμένοι , ἔπειτα ἄξια μὲν αὐτῶν ὑμῶν , ἄξια δὲ τοῦ πατρὸς τοῦ ἐμοῦ 0 1 2 ·
ὡς ἐγὼ ὑμᾶς ἂν δεξαίμην ἅπαντα τὰ ἐμαυτοῦ λαβεῖν μᾶλλον ἢ ἀδίκως τι συκοφαντούμενος ἀποτεῖσαι 0 .